Indiga

Indiga — беларускі музычны гурт з Мінска.

 Гісторыя 
Гурт заснаваны ў 2002 годзе. Першы канцэрт музыкі далі ў 2003 годзе. Гурт з’яўляецца пераможцам «Басовішча-2003». Выступалі ў якасці гасцей на «Басовішчы-2004» і «Басовішчы-2006». Намінанты прэміі «Рок-каранацыя». У 2006 годзе Руся была ўганаравана тытулам «Рок-князёўны».

Дэбютны альбом з сямю песнямі і адным бонус-трэкам убачыў свет у сярэдзіне лета 2004 года. Альбом быў запісаны на студыі Беластоцкага радыё «Rembrandt Studio» і займеў назву «Dni», кожны трэк сімвалізаваў адзін дзень тыдня. З тэкстамі Русі дапамагаў паэт Андрэй Хадановіч. У 2005 годзе на гурт Indiga звярнуў увагу аўстрыйскі праект «Kingdom of Illusions». Вынікам творчага сяброўства стаў сінгл «Заенька», які выйшаў у 2006 годзе. Акрамя аўстрыйскіх дыджэяў, удзел у запісе прынялі Маша Васілеўская (скрыпачка гурта «Нагуаль») і Ігар Варашкевіч.

Музыканты з’явіліся на зборным канцэрце ў падтрымку выпуску серыі складанак «Песьні свабоды», на які сабраліся ўдзельнікі Neuro Dubel, Крама, N.R.M., Hair Peace Salon і шэрагу іншых знакамітых беларускіх рок-калектываў, які адбыўся на плошчы Бангалор 25 жніўня 2006 года.

Яшчэ ў 2007 годзе ішла актыўная праца над другім альбомам, якая, аднак, так і не была завершана.Гурт «Indiga»: другі альбом і першы кліп 

1 лістапада 2008 года ў клубе «Bronx» Руся ў якасці ўдзельніцы фальклорнага гурта Akana-NHS выступіла на прэзентацыі самотніка In Tune Hair Peace Salon, што замацавала яе ў стане вакалісткі ў новым гурце Ірэны Катвіцкай, лідара раскіданага NHS, а сам пераход адбыўся падчас конкурснага праекту «Залатая акустыка» за месяц да таго ў сувязі з працяглым творчым адпачынкам Indiga з-за пературбацый у складзе.

 Дыскаграфія 

 Альбомы 
 Dni (2004)

 Сінглы 
 Заенька (2006)

 Удзел у зборніках 
 Генералы айчыннага року (2004) — «Тры сонцы»
 Прэм'ер Тузін 2005 (2005) — «Людзі»
 Дыхаць! (2006) — «Бяжы са мной»
 Прэм'ер Тузін 2006 (2006) — «Заенька»
 Басовішча XVII (2007) — «Заенька (акустыка)»
 Budzma The Best Rock / Budzma The Best Rock/New (2009) — «Try Soncy»

 Склад 
 Руся: спеў
 Зміцер Дзямідаў: гітара
 Зміцер Астроўскі: бас-гітара
 Уладзімір Бегер: ударныя

 Былыя ўдзельнікі 
 Аляксей Паўловіч: бас-гітара (да 2004)
 Андрэй Ганчарык: ударныя (да 2005)

 Спасылкі 
 Indiga на Last.fm
 Беларускі рок, які мы страцілі. Топ-10 гуртоў / Наша Ніва

Катэгорыя:Рок-гурты Беларусі

Катэгорыя:Музычныя калектывы, якія з’явіліся ў 2002 годзе